《小轩前菊花玉雪可念今年忽变鹅黄作诗小话》
宋代·李彭

幽轩种佳菊，得秋耀素华。颇与尘外客，特来当煮茶。

赏尔贞洁姿，珂雪净莫加。今年日在房，晖晖弄新葩。

谁令色无主，稍稍作此花。长吟复三嗅，亦复长叹嗟。

汲泉莳根本，蓝田待琼芽。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。